హైదరాబాద్ (ఆంధ్రజ్యోతి బిజినెస్): అంతర్జాతీయ ఆంత్రప్రెన్యూర్ సమ్మిట్కు ఇంకా రెండు రోజులుండగానే వాతావరణం వేడెక్కింది. సదస్సు జరిగే హెచ్ఐసిసి ప్రాంగణంలోనే  ఆదివారం జిఈస్ సన్నాహాక సదస్సు నిర్వహించారు. పెద్ద సంఖ్యలో వెంచర్ క్యాపిటలిస్ట్ లు, స్టార్టప్ సంస్థల ప్రమోటర్లు, భిన్న రంగాల ప్రముఖులు హాజరైన ఈ సదస్సు 28 నుంచి జరిగే బృహత్ సదస్సుకు నాంది పలికింది. అమెరికా అధ్యక్షుడి కుమార్తె ఇవాంకాను ఘనంగా స్వాగతించేందుకు భారీ ఎత్తున జరుగుతున్న సన్నాహాలు, భద్రతా దళాల సంచలనం కూడా బద్దకంగా కనిపించే హైదరాబాద్ వాతావరణాన్ని ఒక్కసారిగా విద్యుదీకరించాయి. హెచ్ఐసిసికి దారితీసే రహదారికి ఇరువైపులా వివిధ దేశాల కరెన్సీలు డాలర్, పౌండ్, రుపీ, యూరో, యెన్...వగైరా సింబల్స్ను రంగురంగుల్లో ఏర్పాటు చేశారు. హైటెక్స్ చుట్టుపక్కల ప్రాంతాలన్నీ రంగులమయంగా కనిపిస్తున్నాయి. సన్నాహక సదస్సులో అస్సామీస్ గాయని జాయ్ బారువా ఆలపించిన గీతం వాతావరణంలోని ఉద్వేగాన్ని ప్రతిఫలించింది. సాయంత్రం ఉషా ఉతుప్  కచేరీ దీనిని మరింత పైస్థాయికి తీసుకువెళ్లింది. మధ్యాహ్నం భోజనం తర్వాత ఇన్నోవేషన్ అండ్ నాలెడ్జ్ ప్రతినిధి సర్వేశ్ శశి తనదైన శైలిలో సదస్సుకు హాజరైనవారితో గంగ్నమ్ స్టయిల్లో స్టెప్పులు వేయించారు. ఆ తర్వాత కాలా చష్మా పాటకు అనుగుణంగా కాళ్లు కదిపారు. ఈ సమావేశాల్లో ఎడక్ఎక్స్ కంట్రీ హెడ్ అమిత్ గోయెల్ మాట్లాడుతూ ఐటిలో కొత్త టెక్నాలజీవల్ల జాబ్స్ పోతాయనే కంటే కొత్త జాబ్స్ వస్తాయని భావించాలని చెప్పారు. టెన్నిస్ స్టార్ సోమ్దేవ్వర్మన్, శ్రీక్యాపిటల్ శశి రెడ్డి ప్రసంగించారు. ప్రసంగాలు క్లుప్తంగా సూటిగా ఉండటంతో సభికులు కూడా శ్రద్ధగా ఆలకించారు.
hyderabad (aandhrajyoti bijines): antarjaatiiya antrapreneur sammitku inka rendu rojulundagaane vaataavaranam vedekkindi. sadassu jarige hechisisi praanganamlone  aadivaaram jiiiis sannahaka sadassu nirvahinchaaru. pedda sankhyalo vencher capitalist lu, startop samsthala pramotarlu, bhinna rangaala pramukhulu haajaraina ee sadassu 28 nunchi jarige bruhat sadassuku naandi palikindi. america adhyakshudi kumarte ivaankaanu ghanamgaa swaagatinchenduku bhari ettuna jarugutunna sannaahaalu, bhadrata dalaala sanchalanam kuudaa baddakamgaa kanipinche hyderabad vaataavaranaanni okkasariga vidyudeekarinchaayi. hechisici daariteese rahadaariki iruvaipula vividha deshaala correnseelu dalar, pound, rupi, euro, yen...vagaira symbalsnu rangurangullo erpaatu chesaru. hytex chuttupakkala praantaalannii rangulamayamgaa kanipistunnaayi. sannahaka sadassulo assamis gaayani jaay baruwa aalapinchina geetam vaataavaranamlooni udvegaanni pratiphalinchindi. saayantram ushaa uthup  kacheri deenini marinta paisthaayiki teesukuvellindi. madhyaahnam bhojanam tarvaata innovation and naledge pratinidhi sarvesh sashi tanadaina saililo sadassuku haajarainavaaritho gangnam stiyillo steppulu veyinchaaru. aa tarvaata kaalaa chashma paataku anugunamgaa kaallu kadipaaru. ee samavesallo adcases contrey head amit goyel maatlaadutuu aitilo kotta technologyvalla jabs potayane kante kotta jabs vastaayani bhaavinchaalani cheppaaru. tennis star somdevvarman, srikyapital sashi reddi prasanginchaaru. prasangaalu kluptamgaa suutigaa undatamtho sabhikulu kuudaa shraddhagaa aalakinchaaru.